Nicole Garcia 1990-ben kezdte filmrendezői karrierjét. Játékfilmjeiben elsősorban az emberi kapcsolatok összetettségét boncolgatja. Jól fogadta a kritika az "Un week-end sur deux (Minden második hétvége)" (1990) és az "Apám életére" (1994) filmdrámáit, a közönség körében pedig nagy sikert aratott "A Vendôme tér asszonya" Catherine Deneuve-vel (1998) és a "L'Adversaire (Az ellenség)" Daniel Auteuil-jel (2002). A 2006-os cannes-i fesztiválon mutatta be "Selon Charlie (Charlie szerint)" című drámáját. A francia filmművészet egyik meghatározó alakja, aki mind film- és színházi színésznőként, mind pedig rendezőként jelentős alkotásokkal bír. Ő az egyedüli francia művész, akit pályafutása során hat kategóriában is César-díjra jelöltek.